Document ID: 31996R2479

ΚΑΝΟΝΙΣΜΟΣ (ΕΚ) αριθ. 2479/96 ΤΗΣ ΕΠΙΤΡΟΠΗΣ της 18ης Δεκεμβρίου 1996 για τις λεπτομέρειες εφαρμογής του καθεστώτος της ελάχιστης τιμής κατά την εισαγωγή για ορισμένα κόκκινα φρούτα καταγωγής Εσθονίας, Λετονίας και Λιθουανίας και για τον καθορισμό των ελάχιστων τιμών κατά την εισαγωγή
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1926/96 του Συμβουλίου, της 7ης Οκτωβρίου 1996, για τη θέσπιση ορισμένων παραχωρήσεων υπό μορφή κοινοτικών δασμολογικών ποσοστώσεων για ορισμένα γεωργικά προϊόντα και για την αυτόνομη και μεταβατική προσαρμογή ορισμένων παραχωρήσεων που αφορούν γεωργικά προϊόντα και προβλέπονται στις συμφωνίες ελευθέρων συναλλαγών και εμπορικών θεμάτων με την Εσθονία, τη Λετονία και τη Λιθουανία, ώστε να τηρηθεί η συμφωνία για τη γεωργία η οποία συνήφθη κατά τις πολυμερείς εμπορικές διαπραγματεύσεις του Γύρου της Ουρουγουάης (1), και ιδίως το άρθρο 5,
Εκτιμώντας:
ότι πρέπει να καθορισθούν οι λεπτομέρειες εφαρμογής του καθεστώτος των ελάχιστων τιμών κατά την εισαγωγή ορισμένων κόκκινων φρούτων καταγωγής Εσθονίας, Λετονίας και Λιθουανίας, τα οποία προορίζονται για μεταποίηση, όπως προβλέπεται στο παράρτημα των παραρτημάτων Ια και Ιβ, στο παράρτημα του παραρτήματος ΙΙβ και στο παράρτημα του παραρτήματος ΙΙΙα του κανονισμού (ΕΚ) αριθ. 1926/96 7
ότι, σύμφωνα με τα ανωτέρω παραρτήματα, οι ελάχιστες τιμές κατά την εισαγωγή καθορίζονται για κάθε περίοδο εμπορίας λαμβανομένης υπόψη της εξέλιξης των τιμών των κοινοτικών προϊόντων και των εισαγομένων προϊόντων, της εξέλιξης των εισαγομένων ποσοτήτων και των τάσεων της κοινοτικής αγοράς 7 ότι πρέπει να καθορισθούν οι εν λόγω τιμές για την περίοδο που λήγει στις 30 Απριλίου 1997 και να προβλεφθεί η δυνατότητα θέσπισης των αναγκαίων μέτρων σε περίπτωση μη τήρησης των ελάχιστων τιμών που καθορίζονται κατ' αυτόν τον τρόπο 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης και μεταποιημένων προϊόντων με βάση τα οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Για τα προϊόντα και τους τόπους καταγωγής που απαριθμούνται στο παράρτημα Ι, καθορίζονται ελάχιστες τιμές κατά την εισαγωγή για κάθε περίοδο εμπορίας λαμβανομένων υπόψη:
- του μέσου όρου των τριών προηγούμενων ετών των τιμών των κοινοτικών προϊόντων και των τιμών των εισαγομένων προϊόντων από τις σχετικές χώρες,
- της εξέλιξης των μεριδίων της αγοράς των εισαγομένων προϊόντων καθώς και της εξέλιξης της χρησιμοποίησης των διαφόρων μορφών παρουσίασης ενός ιδίου προϊόντος.
2. Κατά τη διάρκεια της περιόδου εμπορίας που εκτείνεται από 1ης Μαΐου έως 30 Απριλίου, η τήρηση της ελάχιστης τιμής κάθε προϊόντος και κάθε καταγωγής αποτελεί αντικείμενο ελέγχου με αναφορά στα ακόλουθα κριτήρια:
- για κάθε ένα από τα τρίμηνα της περιόδου εμπορίας, η μέση μοναδιαία αξία του εισαγομένου προϊόντος δεν πρέπει να είναι χαμηλότερη από την καθορισθείσα ελάχιστη τιμή κατά την εισαγωγή,
- για κάθε περίοδο δύο εβδομάδων, η μέση μοναδιαία αξία του εισαγομένου προϊόντος δεν πρέπει να είναι χαμηλότερη από το 90 % της καθορισθείσας ελάχιστης τιμής κατά την εισαγωγή, εφόσον οι εισπραχθείσες ποσότητες κατά τη διάρκεια της περιόδου αυτής δεν είναι χαμηλότερες από το 4 % των μέσων εισαγωγών κατά τη διάρκεια των τριών τελευταίων ημερολογιακών ετών.
3. Όταν από τον έλεγχο αυτό διαπιστώνεται ότι δεν έχει τηρηθεί ένα από τα εν λόγω κριτήρια που αναφέρονται στην παράγραφο 2, η επιτροπή μπορεί να αποφασίσει τη λήψη των αναγκαίων μέτρων για την εξασφάλιση της τήρησης μιας ελάχιστης τιμής κατά την εισαγωγή για κάθε εισαγόμενη παρτίδα δηλαδή την είσπραξη των αντισταθμιστικών εισφορών για ανώτατη περίοδο τριών ή δύο μηνών ανάλογα αν πρόκειται για το πρώτο ή το δεύτερο κριτήριο.
Άρθρο 2
Για την περίοδο που λήγει στις 30 Απριλίου 1997, οι ελάχιστες κατά την εισαγωγή εμφαίνονται στο παράρτημα ΙΙ.
Άρθρο 3
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Δεκεμβρίου 1996.

Labels: 2
3
17
18